
 R A P O R T  S U P L I M E N T A R 
asupra propunerii legislative pentru completarea art.6 din Ordonanţa de urgenţă a Guvernului nr.108/2001 privind exploataţiile agricole


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu propunerea legislativă pentru completarea art.6 din Ordonanţa de urgenţă a Guvernului nr.108/2001 privind exploataţiile agricole, transmis cu adresa nr.95 din 25 februarie 2003.


Plenul Camerei Deputaţilor a hotărât retrimiterea proiectului de lege sus menţionat la comisie în vederea întocmirii unui raport suplimentar.


La întocmirea raportului, Comisia a avut în vedere avizul Consiliului Legislativ şi punctul de vedere al Guvernului.


Propunerea legislativă are ca obiect de reglementare completarea art.6 din Ordonanţa de urgenţă a Guvernului nr.108/2001 privind exploataţiile agricole, în sensul de a se prevedea că exploataţiile agricole se pot constitui şi din „terenurile aflate în administrarea instituţiilor publice”.        

Propunerea legislativă pentru completarea art.6 din Ordonanţa de urgenţă a Guvernului nr.108/2001 privind exploataţiile agricole face parte din categoria legilor ordinare, potrivit prevederilor art.73 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Gheorghe Predilă – consilier în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi  33  de deputaţi, membri ai comisiei.

Raportul comisiei a fost adoptat cu unanimitate de voturi, în şedinţa din 11.03.2004.  

În urma dezbaterii, Comisia propune admiterea cu o modificare a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	1. 
	L E G E 

pentru completarea art.6 din Ordonanţa de urgenţă a Guvernului nr.108/2001 privind exploataţiile agricole
	Nemodificat.
	

	2. 
	Articol unic – După litera i) a articolului 6 din Ordonanţa de urgenţă a Guvernului nr.108/2001 privind exploataţiile agricole, publicată în Monitorul Oficial al României, Partea I, nr.352 din 30 iunie 2001, cu modificările şi completările ulterioare, se introduce litera j), cu următorul cuprins:

„j) terenurile aflate în administrarea instituţiilor publice”.


	Articolul unic se modifică şi va avea următorul cuprins:

   Articol  unic -  După litera i) a articolului 6 din Ordonanţa de urgenţă a Guvernului nr.108/2001 privind exploataţiile agricole, publicată în Monitorul Oficial al României, Partea I, nr.352 din 30 iunie 2001, aprobată cu modificări şi completări prin Legea nr.166/2002, se introduce litera j), cu următorul cuprins:

„j) terenurile aflate în administrarea Direcţiei Generale a Penitenciarelor şi a unităţilor subordonate acesteia”.

Deputat: Elena Liana Naum - PSD
	Pentru respectarea normelor de tehnică legislativă.

Pentru a veni în sprijinul unităţilor din sistemul penitenciar, care prin constituirea de exploataţii agricole pot obţine sprijinul financiar în vederea creşterii productivităţii şi indicilor de calitate ai produselor agricole.

Prin constituirea de exploataţii agricole s-ar realiza şi calificarea şi recalificarea deţinuţilor într-o meserie cu profil agricol.


II . Amendamente respinse


În cursul dezbaterii, Comisiile  a respins următorul amendament: 

	Nr. crt.
	Text iniţial


	Amendament propus şi autorul acestuia
	Motivare 



	0
	1
	2
	3

	1
	„j) terenurile aflate în administrarea instituţiilor publice”.


	Lit.j) se modifică şi va avea următorul cuprins: 

  „j) terenurile aflate în administrarea instituţiilor publice şi instituţiilor de cult”.

Deputat Mircea Toader – PD

Deputat Zoltan Kovacs - UDMR
	1. Pentru susţinerea instituţiilor de cult, care au în administrare terenuri agricole.

2. Ordonanţa de urgenţă a Guvernului nr.108/2001, cu modificările şi completările ulterioare, nu elimină instituţiile de cult.


PREŞEDINTE,







SECRETAR,



Ioan BÂLDEA      





         Victor NEAGU 

Întocmit:    Consilier


      Anton Păştinaru

